system
Răspunde în limba română, în stilul Wikipedia, cat mai corect gramatical.
user
Îmi poți explica despre Miodrag Belodedici?
assistant
Miodrag Belodedici () este un fost fotbalist român, actualmente director al centrelor de juniori ale Federației Române de Fotbal. Mai este poreclit și "Belo". S-a remarcat ca fotbalist la Steaua București, între 1983 și 1989, și la Steaua Roșie Belgrad, între 1989-1992. A câștigat 2 Cupe ale Campionilor cu Steaua Roșie Belgrad și Steaua București.

În martie 2008 a fost decorat cu Ordinul „Meritul Sportiv” Clasa a II-a. În 2012 Belodedici a fost ambasadorul Finalei UEFA Europa League.

Cariera la echipele de club 
Miodrag Belodedici și-a început cariera de fotbalist la echipa Minerul Moldova Nouă, din liga județeană Caraș-Severin. Format de antrenorul Olimp Mateescu, Belodedici a fost transferat în anul 1982 la Luceafărul București. De aici, a fost recrutat la Steaua de către Ion Alexandrescu, președintele clubului la acea dată. Miodrag Belodedici a evoluat la Steaua până în 1988, cucerind cu acest club patru ediții consecutive ale Campionatului României, Cupa României în 1985, 1987 și 1988, și Cupa Campionilor Europeni, în 1986, după ce a evoluat ca fundaș toate cele 120 de minute ale finalei decise în urma penalty-urilor de departajare. În vara următoare, Belodedici a câștigat cu Steaua și Supercupa Europei, în 1987.

Idolul sau a fost celebrul Stefan Sameș, un jucator emblematic al clubului militar.

În 1988, Miodrag Belodedici a fugit în Iugoslavia, acest fapt atrăgându-i o condamnare de 10 ani de închisoare în absență pentru trădare din partea regimului comunist. În Iugoslavia, Belodedici a jucat la Steaua Roșie Belgrad. Odată cu căderea regimului comunist din țara sa natală, Belodedici a fost grațiat. În scurt timp, a devenit unul din oamenii de bază ai echipei iugoslave, iar în anul 1991 a câștigat din nou Cupa Campionilor Europeni, după o finală cu Olympique de Marseille. Și această finală de Cupa Campionilor a fost decisă tot la penalty-uri. La Steaua Roșie Belgrad a evoluat până în 1992. Din 1992 și până în 1994 Belodedici evoluează sub culorile clubului Valencia CF, evoluând în Primera División. În 1994, imediat după Campionatul Mondial din Statele Unite, Belodedici a plecat la Valladolid, club de la care a trecut la Villareal CF, după care a plecat în Mexic, pentru a evolua pentru Atlante. S-a întors în România în anul 1998, și până în 2001 a evoluat din nou la Steaua, echipa la care s-a consacrat. Belodedici a cucerit cu Steaua al cincilea titilu de campion al României, în 2001, și o Cupă a României în 1999. Și-a încheiat cariera de fotbalist la vârsta de 37 de ani.

Cariera la echipa națională 
Miodrag Belodedici a debutat în echipa națională în 1984, de-a lungul carierei sale adunând 53 de selecții. A jucat pentru naționala României la Campionatul Mondial din 1994, precum și la Campionatul European din 1996. În 2009, cu ocazia Centenarului Federației Române de Fotbal, a primit distincția „Diamant” pentru întreaga sa activitate alături de alți importanți fotbaliști români.

Goluri la echipa națională

Titluri
Steaua București:
Cupa Campionilor Europeni: 1985-86
Supercupa Europei: 1987
Divizia A: 1984-85, 1985–86, 1986–87, 1987–88, 1988–89, 2000–01
Cupa României: 1984-85, 1986–87, 1998–99
Supercupa României: 2000-01

Steaua Roșie Belgrad:
Cupa Campionilor Europeni: 1990-91
Cupa Intercontinentală: 1991
Prima Ligă Iugoslavă: 1989-90, 1990–91, 1991–92
Cupa Iugoslaviei: 1989-90

Note

Legături externe 
  Profilul lui Miodrag Belodedici pe romaniansoccer.ro

Articole biografice
 "Am mers usor, n-am fugit", 14 august 2006, Sorin Anghel, Jurnalul Național
 Viață de fotbalist: Belodedici a rămas în Iugoslavia!, 9 ianuarie 2009, Dragos Stoica, Florin Mihai, Jurnalul Național

Interviuri
 "Cand ma uit in urma si ma gandesc la cata alergatura si cata uzura s-au strans in anii astia, ma lasa genunchii", Formula AS - anul 2001, numărul 456
 Ce mai face... Miodrag Belodedici, Bogdana Tihon Buliga, Formula AS - anul 2009, numărul 876
 Miodrag Belodedici:„N-am vrut să se folosească unii de imaginea mea!“, 22 august 2010, Elsion Vaso, Constantin Radu, Adevărul

Nașteri în 1964
Oameni din județul Caraș-Severin
Fotbaliști români
Fundași
Fotbaliști ai FC Steaua București
Fotbaliști internaționali români
Fotbaliști ai Villarreal CF
Transfugi români
Sârbi din România
Decorați cu Ordinul Meritul Sportiv